UNIVERSITATEA DIN BUCUREȘTI FACULTATEA DE LITERE DEPARTAMENTUL STUDII CULTURALE SPECIALIZAREA: STUDII EUROPENE Epoca romano-bizantină Arta și mărturiile culturale Coordonator științific: Asist univ dr C-tin Emil Bucur Studentă: Bolog Andreea București CUPRINS CAPITOLUL I ABORDĂRI ALE FORMELOR ARTISTICE BIZANTINE CAPITOLUL II PERSISTENȚA ȘI TRANSFORMAREA IN TIMP A TEMELOR Gustul pentru lux Rolul împăratului Secolele întunecate Icoanele CAPITOLUL III CONCLUZII ASUPRA GENEZEI, EVOLUTIEI SI IMPACTULUI ARTEI BIZANTINE IN EPOCA CONTEMPORANA BIBLIOGRAFIE CAPITOLUL I ABORDĂRI ALE FORMELOR ARTISTICE BIZANTINE Artă bizantină este una remarcabilă prin afinitatea spre ceea ce era extraordinar, opus banalului și ceea ce era obișnuit, abordând un stil mai abstract și mai plat în comparație cu realismul artei române, rolul acestuia fiind acela de a sublinia calitățile spirituale Legile eterne ale universului creștin stau la baza esteticii acestei forme artistice, punându-se un evident accent asupra detaliului și ornamentului În concordanță cu afirmațiile epice ale lui Nicolae Iorga : ,,Bizanțul, cu tot ceea ce reprezenta el,- nu ca autoritate a unei dinastii,sau ca superioritate a unei clase conducătoare care, acestea, puteau pieri într-o catastrofă, fără ca organismul bizantin, închegat pe încetul decursul veacurilor, să se fi resimțit neapărat, dar ca un complex de instituții, ca sistem politic, ca formație religioasă, ca tip de civilizație, cuprinzând moștenirea intelectuală elenică, dreptul roman, religia ortodoxă și tot ceea ce provoca și întreținea el în materie de artă, -nu a dispărut, nu putea să dispară ” Opiniile comune -atât subiective cât și obiective- asupra artei bizantine abundă, iar fiecare dintre noi poate trage din ele o multitudine de concluzii Începuturile arătau faptul că în domeniul artelor vizuale și arhitecturale, cele mai multe dintre operele bizantine au dispărut Apoi că artiștii bizantini au dorit anonimatul, datorită modului de a lucra exclusiv pentru "slava lui Dumnezeu" și a umilinței inseparabilă de această cucernicie, și tot "din cauza" acestei preferințe pentru spiritual se spune că reproducerea a ceea ce noi numim astăzi realitate, în domeniul artistic, nu i-ar fi interesat pe acești artiști, ei crezând că este mai important să creeze simboluri ale vieții religioase, decât să înfățișeze scene reale În schimb, dacă luăm în considerare atât operele care s-au păstrat de-a lungul timpului, cât și cele ce au la baza existenței acestora mărturii literare sau de altă natură, se poate spune că numai întâia observație se dovedește a fi una precisă Acest anonimat al meșterului bizantin amintit anterior este un rezultat vădit al condiției sale sociale deoarece el este adesea considerat un meșteșugar, și nu un creator, întocmai ca în Antichitate sau în Evul Mediu occidental Pe de altă parte sunt întâlnite și momente în care acesta iese de sub umbra anonimatului, fiindu-i atribuită denumirea de personaj înzestrat cu puteri supranaturale datorită rezultatului creației și a întregului travaliu creator De cealaltă parte, în literatura bizantină, clientului i se atribuie mai cu seamă paternitatea, nu doar economică ci și artistică a operei Dat fiind numărul consistent al numelor de donatori, comanditori și protectori, putem spune că ar fi fost posibilă o întemeiere a istoriei artei propriu-zis în baza unei istorii a comanditarilor " Dacă este de crezut că multe obiecte de artă bizantină "anonime" au fost comandate de personalități cunoscute, este primejdios să cedăm ispitei de a asocia operelor importante bărbați de seamă și, mai rar, femei importante " Opere precum cele ce constau în mărturii primordiale cu privire la viața religioasă a Constantinopolului, precum Biserica Sfinții Apostoli sau imaginile Fecioarei care însoțeau expedițiile imperiale, au fost iremediabil pierdute iar opinia publică înclina spre a accepta incertitudinea și a evita atribuiri fanteziste sau fără fundament pentru operele ce încă s-au păstrat Însă acest lucru nu îndeamnă vizionarul să creadă că o creație artistică bizantină, fie că ar fi vorba despre o catedrală, fie despre o cădelniță, trebuie considerată doar un obiect de uz curent sau ca simbol al unei clase ori al unui curent social De-a lungul timpului, Bizanțul a suferit numeroase schimbări care i-au afectat fundamentul și bazele: pierderi teritoriale, epidemii, foamete, înfrângeri militare, acestea fiind câteva dintre circumstanțele exterioare care au influențat crearea operelor de artă bizantină și modul realizării lor, interesul manifestat doar pentru forma artistică însemnând tratarea ca pe un fapt estetic, total independent de societatea care a produs-o O anecdotă din viața sfântului Nikon Metanoietes oferă o ilustrare utilă a tuturor acestor lucruri și clarifică problema "realismului" în arta bizantină La puțin timp după moartea acestui sfânt, un oarecare Malakenos, un nobil din Pelopones ce locuia la Constantinopol, a dorit să aibă un portret al sfântului pe care îl venera El s-a adresat unui pictor reputat și a descris trăsăturile celui dispărut Întors acasă, artistul a fost dezamăgit de incapacitatea sa de a picta portretul unui necunoscut doar după o descriere orală Atunci a văzut intrând un om îmbrăcat ca un ermit, cu un toiag în mână, care i-a spus că seamănă aidoma cu sfântul Căpătând, astfel, încredere, pictorul a schițat panoul, pe care l-a terminat cu ușurintă atunci când fantasma a dispărut El i-a adus acest portret lui Malakenos, care a considerat că asemănarea este una desăvârșită, a dat crezare relatării pictorului și a dăruit icoana bisericii cu hramul Sfântului Nikon, unde se află și în zilele noastre Cu alte cuvinte, prin această istorisire, în secolul al XI-lea, sunt reliefate detalii cum ar fi faptul că pictorii lucrau acasă, că sfinții puteau fi ocrotiți de nobili, că artiștii aveau nevoie să-și vadă modelul, că "asemănarea fidelă" era o calitate solicitată de client, că meșteșugarii și seniorii credeau în egală măsură în realitatea aparițiilor, iar credincioșii contribuiau la împodobirea bisericilor Un alt aspect ce merită precizat este că în această epocă, puțini oameni știau să citească, așa încât picturile erau folosite pentru a relata povești într-un fel simplu de înțeles Unele dintre aceste deducții se subînțeleg, altele contrazic ideile curente cu privire la arta bizantină Dar toate se bazează pe realitățile secolului al XI-lea Acest lucru nu înseamnă neapărat că situația descrisă predomina și în secolele al VII-lea sau al XIV-lea din punct de vedere estetic și social Bizanțul a cunoscut o transformare majoră în timpul secolelor întunecate din care a ieșit în secolul al XI-lea, ca una dintre cele mai bogate societăți ale Europei medievale Ulterior acesta a evoluat din nou, între a doua jumătate a secolului al XI-lea și începutul secolului al XII-lea, când Imperiul, care era centrat pe Constantinopol, s-a fărămițat într-o serie de domenii, adeseori bogate și productive și întotdeauna ortodoxe, ieșite dintr-un trunchi comun, dar, prin izolarea lor, din ce în ce mai diferite și vulnerabile în fața agresiunilor care vizau copacul în întregime În această perioadă, formele predominante erau mozaicurile,”aprins colorate, folosite pentru a decora bisericile bizantine Lucrările în mosaic sunt făcute din bucățele de sticlă sau piatră, un mozaic mare putând avea mai multe milioane de astfel de fragmente ” CAPITOLUL II PERSISTENȚA ȘI TRANSFORMAREA IN TIMP A TEMELOR Problemele pe care le ridică interpretarea unui obiect de artă din această epocă precum și sinteza de forme și de idei care constituie cultura bizantină pot fi ilustrate prin "Fildeșul" numit "Barberini", din Luvru-Paris Un împărat călare, neindentificat, este motivul principal al unui grup care include o Victorie înaripată, stând în picioare pe o sferă și oferind o coroană care astăzi este dispărută La stânga, un ofițer prezintă o Victorie asemănătoare, așezată pe un soclu În spatele calului, un bărbat purtând bonetă frigiană atinge lancea suveranului, al cărui picior drept stă pe mâna unei femei cu sânii dezgoliți, pe care, după fructele așezate pe genunchii ei, o recunoaștem ca fiind personificarea Pământului Placa inferioară prezintă o defilare de "barbari" urmați de feline, purtând ofrande În centrul acestei frize apare o Victorie înaripată, purtând o pieptănătură asemeni celei a Victoriei aflate alături de calul împăratului Deși figurile laterale ale registrului superior au aripi asemănătoare celor ale Victoriei, trebuie totuși să le privim ca pe îngeri, deoarece țin un "clipeus" (scut), împodobit cu o imagine a lui Iisus Toate elementele păstrate al acestui presupus diptic contribuie totuși la glorificarea suveranului, pe care o putere cerească îl ocrotește, iar supușii regatului său terestru îl aclamă Această reprezentare artistică ridică la nivelul publicului un orizont de problematizare Nu se cunosc date despre micul panou localizat în dreapta sau scenele sculptate pe jumătatea care lipsește din acest diptic Împăratul neputând fi identificat, singura sursă care autorizează o datare, stabilită, în general, în cel de-al doilea sfert al secolului al VI-lea este stilul Motivele și schemele compoziționale ce pot fi identificate în "Fildeșul Barberini" ne îngăduie să pătrundem în lumea spirituală pe care o evocau în acea epocă formele pe care le prezintă Un călăreț triumfător, încoronat de Victorii și aclamat de o mulțime de spectatori, este motivul esențial al soclurilor statuilor lui Porfirios, un conducator de car ale cărui victorii, pe hipodromurile din Constantinopol și din alte orașe, corespund cu perioada a trei domnii, printre care cea a lui Iustinian Aici nu este vorba nici de un împărat, nici de un funcționar, și mai puțin chiar de îngeri sau de o victorie binecuvântată de Hristos, ci de un "campion", căruia victoriile repetate i-au adus o notorietate de peste jumătate de secol Motivul central al stelelor lui Porfirios, cât și alte motive compoziționale din această operă au semnificații deosebite, fiind persistente în timp, în funcție de epoca sau de contextul folosirii lor Pe o latură a stelelor lui Porfirios, spectatorii își exprimă entuziasmul fluturând niște voaluri Acest motiv preluat din antichitate este reluat în reprezentările triumfurilor Repertoriul de atitudini folosite in "Fildeșul Barberini", un Iisus impasibil, văzut din față, dominând figura mai animată a împăratului călare și, jos, scenele turbulente, se repetă în primele "Dipticuri consulare" cunoscute din Constantinopol De pildă, în cele păstrate la Luvru și la Besançon, datând din anul , se vede consulul Areobindus șezând, prezidând jocurile de circ pe care le-a oferit și mulțimea care asista la ele Deși realizate în serie, aceste fildeșuri nu sunt riguros identice, dar, fie ca este vorba despre cele ale lui Areobindus sau despre cele ale lui Anastasius in anul , ele au ca tema comuna mărinimia consulului Reversul unui diptic al lui Areobindus prezintă doua scene ale unei farse ceea ce ne îngăduie să presupunem că una dintre distracțiile oferite de Consul cu prilejul înscăunarii sale putea fi comedia Oricare ar fi sensul acestui detaliu, el este in totala opoziție cu manechinul fără viață care tronează deasupra și îl reprezintă pe consul Teatrul nu este un subiect curent al artei bizantine; prezența sa eventuală amintește mai degrabă că nu exista niciun element creștin în dipticurile consulare anterioare momentului în care Iustinian accede la această funcție, în anul Gustul pentru lux Decât să încercăm să impunem definiția unui stil sau a unei tematici proprii domniei lui Iustinian, a predecesorilor sau urmașilor săi imediați, este mai bine să încercăm să desprindem o viziune de ansamblu, bazându-ne nu atât pe arte, cât pe istoria societății Producțiile foarte eterogene se înrudesc toate prin pasiunea pentru lux și gustul pentru fast În miniaturile sau mozaicurile care s-au păstrat, conținutul teologic este mai puțin evident atât pentru societatea contemporană cât și pentru cea din vremurile descrise, decât strălucirea culorilor, prețiozitatea țesăturilor sau jocul luminii pe suprafețele sclipitoare Conștiința aspectului îngrozitor al războiului este la fel de necunoscută ca și discreția în folosirea aurului și argintului Pe bolta Porții Chalke, vestibulul palatului imperial care se închidea cu o ușă de bronz, mozaicurile ilustrează cuceririle în Libia și Italia Generalul Belizarie era reprezentat primind tributul ținuturilor, în timp ce, în centru, Iustinian și Teodora apar ca triumfători Se putea vedea cuplul imperial, aclamat de Senat In secolul al XII-lea, atât în picturile murale, cât și în artele minore, opere astăzi dispărute înfățișau împărați care înspăimântau, urmăreau și înfrângeau dușmanul, ca să reluăm descrierea de pe un vas de aur cizelat, ilustrând victoriile lui Manuel I Comnenul asupra sultanului selgiucid din Iconium Este semnificativ faptul că autorul acestei descrieri îl numește pe Manuel "împărat al noii Rome" și că tonul unui clasicism afectat caracterizează textul, ca și cum niște simple cuvinte puteau reînvia gloria trecutului Acest ton artificial este absent din obiectele de argint în special, din secolele al VI-lea și al VII-lea, destinate uzului domestic și ornate cu subiecte "păgâne" Platouri ca acelea ce sunt decorate cu o scenă pastorală sau cu "Atalanta" și "Meleagru" (Sankt Petersburg, Ermitaj) se conformează reprezentării iluzioniste și plastice a naturii și a personajelor și nu l-ar fi descumpănit pe un atenian din secolul al III-lea i Hr Ele folosesc elemente ale unor modele antice, dar "recompunându-le" în benzi suprapuse, în care spațiul pierde orice profunzime, și nu conform perspectivei tradiționale ce caracterizează adesea arta elenistică Fidelitatea față de trecut, mai degrabă decât reînvierea lui, deosebește, de altfel, educația candidaților la Senat și la funcțiile oficiale, care sunt tipurile de destinatari ai acestui gen de obiecte: pentru a intra în administrația imperială, ei trebuiau să îi cunoască pe de rost pe Homer și Tucidide, precum și legile retoricii și ale prozodiei Dar chiar din cauza principiilor lor de compoziție, aceste platouri nu pot fi considerate adevărate "antichități" Câinii de pe "Platoul lui Meleagru" care făceau parte, evident, din scena de vânătoare de deasupra, au fost plasați jos, sub linia pe care sunt reprezentați vânătorii Această separare este mai puțin evidentă în "Platoul cu păstorul de capre" care prezintă anomalii "medievale" de perspectivă: o plantă crește nu din pământ, ci din marginea platoului, iar animalele care trebuie percepute ca fiind îndepărtate sunt plasate în zona superioară compoziției Arhitectura și formele acesteia La Dumbarton Oaks se păstrează o patenă aurită, descoperită la Riha, în Siria, care îi înfățișează pe apostoli în fața unui altar, primind de la Iisus împărtășania cu pâine și vin O cană și bazinul, care reprezintă instrumentele folosite pentru purificarea spirituală, plutesc sub altar, în partea de jos, asemenea câinilor din "Platoul lui Meleagru" În pofida caracteristicilor lor individuale, cum este capul zbârlit al Sfântului Andrei, de exemplu, comunianții din fundal îi depășesc cu un cap pe cei din primul plan Această "Patenă de la Riha" este importantă pentru că marchează ceea ce se poate desemna în mod schematic drept trecerea de la arta antică la arta medievală, situând-o în epoca lui Iustin II ( - ) Un detaliu al patenei reprezintă o draperie de altar cu pliuri numeroase, care se rulează plastic pe măsură ce atinge solul În schimb, arhitectura aceluiași obiect nu are aceeași verosimilitate: coloanele spiralate care susțin arhitrava aflată deasupra scenei -de fapt, in spatele ei- împărtășaniei dispar cu mult înainte de a atinge solul Această diminuare a realismului arhitectural nu se datorează totuși subiectului specific creștin al patenei Capitelurile și partea superioară a fusurilor de coloane care îl încadrează pe Areobindus pe dipticurile consulare de la muzeul de Besançon și de la Zürich (Muzeul Național) susțin, de asemenea, o întreagă arhitectură fără să se sprijine pe sol Această tendință de a ignora legătură dintre încărcare și suport pe care o manifestă obiectele de artă din secolul al VI-lea nu se explică numai prin faptul că este vorba de reprezentări de arhitectură și nu de edificii propriu-zise Într-o biserică din secolul al V-lea, cum este Sfântul Ioan Stoudios din Constantinopol, rolul de suport al suprastructurii este, dimpotrivă, foarte vizibil, prin coloanele groase de marmură care susțin grinda-arhitravă pe întreaga lungime a navei Din decorația acestei biserici de mănăstire nu s-au mai păstrat, la extremitatea estică, decât vestigiile unei frize cu frunze de acant, fin sculptată, încadrată de muluri clasicizante Dar această friză, chiar când era întreagă, nu putea disimula structura clădirii, așa cum o fac sculpturile și plăcile din marmură care îmbracă bisericile iustiniene, precum San Vitale din Ravenna sau Sfânta Sofia din Constantinopol La aceasta din urmă, mijloacele utilizate pentru așezarea cupolei rămân la fel de misterioase pentru vizitatorii de astăzi, cum au fost probabil și pentru cei din epocă Pentru Paul Silențiarul, funcționar la curte, "ea nu este așezată pe o zidărie solidă, ci este atârnată de cer prin acest lanț de aur" În ceea ce privește materialul folosit pentru construcția ei, el devine pentru Procopiu un ansamblu de "mari pietre, alese și îmbinate cu grijă de zidari", istoricul nevăzând de fapt decât îmbrăcămintea, "pielea" edificiului, formată dintr-o mare varietate de plăci de marmură, tăiate și asamblate, astfel încât să atragă privirea mai mult decât construcția de sub ele Rolul împăratului Sfânta Sofia, circa alte de biserici, precum și fortărețele, podurile și rezervoarele, în general necunoscute, pe care Procopiu i le atribuie lui Iustinian, dovedesc obligația morală a împăratului de a fi constructor Aceeași tradiție îi însuflețise pe Traian și pe Adrian la Roma, precum și pe împărații din dinastiile lui Teodosiu și Constantin din Noua Romă de pe Bosfor Desigur, disponibilitățile financiare erau indispensabile unor asemenea acțiuni, dar situația economică nu este suficientă pentru a explica natura lor imperială De fapt, spre deosebire de mănăstirile construite de împărații perioadei post-iconoclaste, majoritatea acestor ctitorii erau fie monumente publice, precum Sfânta Sofia, catedrala orașului Constantinopol, fie lucrări (poduri, fortificații) pro bono publico (pentru binele publicului): suveranul este in slujba poporului și, prin respectivele lucrări, Iustinian își dovedea credința față de această idee Sensul unei datorii față de popor inspira, fără îndoială, și organizarea de jocuri sau faptele generoase despre care stau încă mărturie câteva fildeșuri consulare Eșecul acestui sistem de schimb tacit -binele public în schimbul recunoașterii autorității suveranului- nu este străin de evoluția situației militare și economice Chiar și victorioase, campaniile lui Iustinian în Italia și în Africa slăbesc granițele de nord și de est ale Imperiului Iustin al II-lea, nepotul și succesorul său, încheie pacea cu Persia, dar cu prețul unui greu tribut, în timp ce slavii se instalează în Iliria În secolul al VI-lea, Italia este deja pierdută, iar Alexandria, principalul grânar al Bizanțului, cade în mâinile persanilor, apoi ale arabilor La începutul secolului al VII-lea, Salonicul suferă două asedii, iar în , avarii, aliați cu persanii, atacă orașul Constantinopol Uzurpatorul Heraclius ( - ) reorganizează Imperiul, îndeosebi prin crearea unor teme -districte- militare, recucerește o mare parte a Asiei Mici și îi zdrobește pe persani, înainte de recucerirea, încărcată de simboluri, a Ierusalimului în Această victorie este comemorată prin ridicarea unei cruci, care o înlocuiește pe cea înălțată de Constantin pe Golgota, după cum înfrângerea Persiei este poate la originea unei serii de nouă platouri de argint, lucrate în repousse și ornate cu scene din "Viața lui David", poetul și regele Israelului, care de acum va fi înfățișat ca un erou de neînvins, la fel ca împăratul Bizanțului Se spune că Heraclius l-a înfrânt într-o luptă individuală pe generalul persan Razatis, în , iar acest episod a fost asociat cu cel mai mare dintre aceste platouri, pe care este înfățișată, în mai multe benzi separate, "Provocarea lui Goliat de către David" Trei pietre, la stânga lui David, sunt puse în diagonală dedesubtul celei care a rămas în praștia lui: este vorba probabil de o trimitere simbolică la Sfânta Treime, și de un comentariu creștin la victoria lui David Aceste platouri se pare că au fost ascunse chiar în locul descoperirii lor -Cipru, Lambusa-, probabil la mai puțin de o generație după ce au fost realizate, pentru a fi salvate cu prilejul distrugerii orașului de către arabi, în - Secolele întunecate Dar un amestec străin nu poate fi singura cauză pentru "pierderea încrederii" care precede "secolele întunecate" în Bizanț Împărații răspunzători de interzicerea imaginilor, care va denatura arta bizantină în , aproximativ, până în , apoi din în , au fost de fapt învingători ai arabilor, pe uscat și pe mare A invoca factori economici pentru a justifica criza suferită de Bizanț de la sfârșitul secolului al VI-lea până la începutul secolului al IX-lea este discutabil În siturile bizantine cercetate sistematic (cum sunt Kenchreai, lângă Corintheu Kurion, în Cipru), absența monedelor printre descoperiri denotă totuși o reducere a comerțului, chiar dacă acesta s-a putut menține local, pe bază de troc Teofan, un cronicar al epocii, relatează că vinul, uleiul și alte alimente serveau ca monedă, iar funcționarii erau plătiți în veșminte În lipsa unor statistici demografice, comerciale sau de altă natură, este dificil să deosebim cauzele de efecte În orice caz, este sigur că viața urbană dispare virtual în mai multe părți ale Imperiului Totuși, până în secolul al VII-lea și chiar mai târziu, viața multor orașe trebuie să fi continuat fără schimbări sensibile Monetăria de la Constantinopol a continuat să bată monede de aur, dar Heraclius a închis monetăriile din Nicomedia și Cizicum Jocurile din circ și pantomimele, precum și ceremoniile triumfale continuă în decursul întregii perioade, pe hipodromul situat în vecinătatea palatului imperial Un anumit mod de viață amintind de luxul Romei sau al începuturilor Bizanțului, poate totuși să fi persistat în satele din Anatolia Biografia Sfântului Filaret ( - ), scrisă de nepotul lui, descrie cadrul de viață al acestui paflagonian, crescător de animale și om de viață Când îi primea pe trimiși împăratului, Filaret și oaspeții săi luau cina pe o masă antică din fildeș încrustat cu aur, în jurul căreia puteau lua loc de persoane Chiar dacă acest detaliu poate fi pus sub semnul îndoielii, textul atestă totuși că arta de a trăi bine nu dispăruse Cu patru ani înainte de a muri, Filaret și-a căsătorit fata cu Împăratul Constantin al IV-lea, care i-a dăruit o casă la Constantinopol și l-a acoperit "cu lucruri prețioase, smaralde, hiacinturi și perle" Dacă s-ar acorda credit acestei mărturii, orfevrăria continua să prospere în capitală, fapt continuat de bijuteriile de la Dumbarton Oaks (Washington), dacă datarea lor în secolul al VII-lea este exactă Cu excepția unui mozaic reprezentând "Înfățișarea lui Iisus la Templu", descoperit într-o biserică din Constantinopol, devenită moscheea Kalenderhane, în capitală nu există nici o mărturie cu privire la arta monumentală a secolului al VII-lea Acest prețios vestigiu salvat din fața iconoclaștilor datorită unei modificări aduse structurii interioare a bisericii, la puțin timp după executarea mozaicului, nu dă dovadă de incompetență artistică, ci, dimpotrivă, atestă că tradiția iluzionismului spațial continua să fie vie Abandonarea realului Totuși, compararea acestei opere cu alte mozaicuri din secolul al VII-lea face să apară mai limpede natura ei excepțională "Înfățișarea" era un subiect clasic din primele cicluri bizantine ale Evangheliei O regăsim pe cădelnițe din bronz siriene sau egiptene, precum și pe un inel de căsătorie, octogonal, din secolul al VII-lea, păstrat la Dumbarton Oaks Pe inel figurează "Hristos și Fecioara binecuvântându-i pe Petru și pe Teodora", o pereche de altfel necunoscută Dar grosimea aurului, egală în cele șapte secțiuni ale inelului care cuprind câte un episod din Evanghelie lucrat în email, este un indiciu al rangului ei social înalt Ținând seama de mărimea obiectului, figurile de pe emailuri nu sunt decât caricaturi aflate pe realitățile fizice Acest mod de abordare este deja implicit în mozaicul absidal (circa ) de pe muntele Sinai, unde personajele sunt prezentate în atitudini neverosimile, în jurul unui Hristos hieratic pe care nimic nu-l apropie de forma clasică, în afară de poziția lui în contrapposto Așadar, chiar înainte de marea criză începe să apară dezinteresul față de realitate: personajele sunt reduse la trăsături schematice, planând pe fondul de aur, într-o aureolă de albastru mistic, în loc de a fi solid implantate într-un decor tangibil Această indiferență față de real se accentuează la Sfântul Dumitru din Salonic (probabil, secolului al VII-lea) într-un ansamblu de mozaicuri care nu se leagă de o temă unică și nu au aceeași dată Ele nu au în comun decât interpretarea formei umane și o nouă concepție asupra funcțiuni imaginilor sfinte Personaje pământene, cum sunt donatorii care îl încadrează pe Sfântul Dumitru, pe un stâlp al balustradei sanctuarului, stau suspendate fără să atingă pământul și par mai puțin realiste decât sfântul Chipul lor prezintă poate o vagă asemănare, dar corpul, dacă au, dispare sub o serie de "benzi plate" Termenul tradițional de draperie este, de fapt, nepotrivit aici deoarece nici un veșmânt nu este drapat Deși costumul Sfântului Dumitru sugerează un volum oarecare, ceea ce se vede în picioarele lui pare prins de tivul mantiei sale, iar mâinile, așezate pe umerii căzuți ai celor ocrotiți de el, nu au nici o legătură cu trupul Icoanele În icoanele din aceeași biserică, Sfinții Dumitru și Theodor sunt înfățișați cu o somptuozitate vestimentară potrivită pentru a fi tradusă în mozaic Însă rolul lor ocrotitor și aparența lor corporală, dacă ea există, sunt evocate într-o manieră puțin realistă, fiind mai frecvent vizibile în pictura pe panou de lemn, material cunoscut ca mai puțin costisitor Credința în puterea sfinților nu era nouă în Bizanț Mijlocirea sfinților, după cum se credea, era stimulată de cultul relicvelor lor Dar o imagine pictată putea dubla efectul relicvei, oferind un mijloc mai concret de a-l evoca pe protector și, către secolul al VII-lea, portretul sfinților era considerat la curte ca o alternativă acceptabilă "Dacă pictorul vrea să reprezinte simboluri războinice, pune-l să picteze chipul celei care a zămislit fără sămânță Căci numai ea știe întotdeauna cum să înfrângi firea, mai întâi la naștere, apoi la luptă ", scrie Gheorghios Pisides, poet al curții lui Heraclius De fapt, pânzele corăbiei lui Heraclius erau împodobite cu imaginea Maicii Domnului, iar "Icoana Blahernelor" -o reprezentare a Fecioarei păstrată într-un sanctuar care îi era închinat- a fost agățată pe porțile Constantinopolului, pentru a-l ocroti de dușmani, în timpul campaniei lui Heraclius în Persia Icoana este un substitut al sfântului De aceea, "calitatea" picturii este mai puțin importantă decât ortodoxia ei, cu alte cuvinte, conformitatea atitudinii și a caracteristicilor -inclusiv numele- care permit identificarea sfântului Primele icoane erau lipsite de realism, dar acesta este un criteriu care nu-i interesa pe bizantinii din acea epocă, motiv pentru care atâția sfinți prezintă aceleași trăsături Pe o icoană de pe muntele Sinai, Sfântul Hariton și Sfântul Cenobiarhul nu se deosebesc decât prin tăietura bărbii și prin decorul veșmintelor lor Numai inscripțiile patronimice îi îngăduie observatorului de astăzi (probabil și omologului său medieval) să-i recunoască ,,Dezvoltarea creștinismului a determinat popularitatea bogat decoratelor imagini ale personajelor religioase, adică a icoanelor S-au iscat discuții despre artă printer conducătorii Bisericii Unii considerau că icoanele ajută la predarea religiei Alții credeau că icoanele erau idoli sau bogății înșelătoare și doreau să le distrugă “ CAPITOLUL III CONCLUZII ASUPRA GENEZEI, EVOLUTIEI SI IMPACTULUI ARTEI BIZANTINE IN EPOCA CONTEMPORANA În Ţările Româneşti, influenţa Bizantină a pătruns prin intermediul meşterilor şi artiştilor sârbi (Mănăstirea Cozia) După înfiinţarea Mitropoliei din Ţara Românească domnitorii români au adus meşteri din Bizanţ a căror contribuţie s-a manifestat magistral în arhitectura şi frescele Bisericii Domneşti din Curtea de Argeş Influenţa bizantină se remarcă şi în Moldova unde însă arhitectura bisericilor preferă, în locul modelelor bizantine, influenţele goticului care au dus la crearea elegantului “stil moldovenesc” Sorin Ulea afirma cu rigoare ca : „Din pana in am studiat, in cateva deplasari, pictura murala a bisericilor romanesti din Transilvania medievala De la primul contact am fost izbit, la Ribita, Criscior, Lesnic si, partial, la Strei, de o viziune estetica atat de specifica si exprimata cu atata claritate, incat am inteles pe loc ca cele monumente sunt de departe cele mai importante din Transilvania si, dintr-un punct de vedere, din intreaga Romanie Caci oricat de curios ar parea in cazul unor ansambluri realizate, rotund vorbind, in jurul anilor , estetica lor e cea comnena din secolul XIII bizantin ” „Modelul bizantin şi tradiţiile culturale bizantine au continuat, fiind vizibile până astăzi ” În mod paradoxal, sub otomani, puterea şi rolul Bisericii Ortodoxe, millet rum, au crescut, aceasta fiind principala instituţie care putea să-i protejeze pe creştinii ortodocşi şi din punct de vedere politic, nu numai religios, de aceea Biserica Ortodoxă a început să fie asociată de către popoarele creştine din Balcani cu gloria de altă dată a Imperiului Bizantin „Printre cele mai importante instituţii care au asigurat supravieţuirea tradiţiei bizantine se număra mănăstirile Ele au devenit şi mai importante după căderea Constantinopolului, în parte pentru că mănăstirile se numărau printre puţinele instituţii bizantine care au supravieţuit intacte şi, în calitate de waqf (organizaţie religioasă), în general beneficiau de protecţie totală din partea legii otomane ” De asemenea, Timothy E Gregory accentuează o concluzie de o mare fineţe interpretativă, demnă de un adevărat istoric care încearcă să înţeleagă şi nu să judece : „Bizanţul este cealaltă Europă, cealaltă faţă a civilizaţiei vestice, care ajută Occidentul să vadă mai bine ceea ce este şi ceea ce nu este el însuşi, arătând cum s-ar fi putut desfăşura lucrurile pentru Europa Occidentală dacă circumstanţele ar fi fost altele şi oferind lecţii valoroase despre modalităţile în care tradiţia europeană poate fi privită şi analizată în diferite direcţii (…) Semnificaţia Bizanţului nu stă în primul rând în ceea ce a conservat, ci în ceea ce a creat şi, cel mai important, în bogăţia de idei şi principii (adesea contradictorii) pe care le-a îmbrăţişat: o societate remarcabil de religioasă şi totuşi surprinzator de laică, aflată aproape întotdeauna în război, dar totuşi cu o înclinaţie limpede pentru negociere şi diplomaţie; o lume care respecta educaţia, dar în care majoritatea oamenilor erau analfabeţi; eshatologică, însă în acelaşi timp extraordinar de practică ” BIBLIOGRAFIE B Dicţionare şi enciclopedii FLOREA, Vasile, Mica enciclopedie de artă universală de la origini până la anul , București, Editura RS Mundi, B Studii de istorie culturala : BĂNESCU, Nicolae, Istoria imperiului bizantin, vol , București, Editura Anastasia, CORNEA, Andrei, Ecclesiocrația Mentalități culturale și forme artistice în epoca romano-bizantină ( - ), București, Editura Universitas DELVOYE, Charles, Arta bizantină, București, Editura Meridiane, DICKINS, Rosie, GRIFFITH, Mari, Introducere în artă, București, Editura RAO, DRĂGUȚ, Vasile, Arta creștină în România,vol , București, DRÎMBA, Ovidiu, Istoria culturii și a civilizației, vol , București, Editura Saeculum I O , GREGORY, Timothy E , O istorie a Bizanțului, Iași, Editura Polirom, Colecța Historia, IORGA, Nicolae, Istoria românilor în chipuri și icoane, București, Editura Humanitas, B Surse web IORGA, Nicolae, Bizanț după Bizanț, https://www cartepedia ro/carte/biografii-memorialistica-publicistica-si-eseuri/publicistica/nicolae-iorga/bizant-dupa-bizant- html ȘVEȚ, Cristina, Mozaicul – măreția artei bizantine https://doxologia ro/viata-bisericii/iconografie/mozaicul-maretia-artei-bizantine 